**NAVODILA ZA IZPOLNJEVANJE OBRAZCA**

Nosilec kmetijskega gospodarstva, ki izpolnjuje pogoje iz Odloka o finančni pomoči pri reji prašičev v letu 2020, mora izpolniti in podpisati:

**ZAHTEVEK ZA DODELITEV FINANČNE POMOČI PRI REJI PRAŠIČEV ZA LETO 2020**

1. **PODATKI O VLAGATELJU**

Vlagatelj izpolni vsa prazna polja od točke 1.1 do točke 1.6.:

* Ime in priimek oziroma naziv vlagatelja,
* EMŠO ali matična številka,
* davčna številka,
* KMG MID,
* naslov (ulica ali naselje),
* poštna številka in pošta,
* kontaktna oseba, telefonska številka in e-pošta kontaktne osebe.
1. **IZJAVE VLAGATELJA**

Vlagatelj izjave prebere.

1. **IZJAVA VLAGATELJA GLEDE ENOTNEGA PODJETJA**

**Izjavo izpolnijo vsi vlagatelji!**

* v primeru da podpisani vlagatelj izjavlja in obkroži, da kmetijsko gospodarstvo **NI enotno podjetje**, vpiše ime in priimek nosilca kmetijskega gospodarstva ter KMG MID številko
* v primeru da podpisani vlagatelj izjavlja in obkroži da kmetijsko gospodarstvo **JE enotno podjetje**, vpiše ime in priimek nosilca kmetijskega gospodarstva ter KMG MID številko in v nadaljevanju izpolni tabelo s podatki o nazivu pravne/fizične osebe, naslovu, matični/davčni številki in KMG MID

**Obrazec ZAHTEVEK ZA DODELITEV FINANČNE POMOČI PRI REJI PRAŠIČEV ZA LETO 2020** mora vlagatelj **PODPISATI** ter **skupaj z »Izjave vlagatelja« in »Izjavo vlagatelja glede enotnega podjetja«** **vložiti na** Agencijo Republike Slovenije za kmetijske trge in razvoj podeželja, Dunajska cesta 160, 1000 Ljubljana, **s pripisom** »finančna pomoč pri reji prašičev« **do 25. novembra 2020**.

Izplačilo sredstev ni možno, **če upravičenec na svoje ime** nima **odprtega transakcijskega računa v Republiki Sloveniji** ali **računa odprtega v drugi državi članici. V kolikor upravičenec ne odpre transakcijskega računa na svoje ime, Agencija v skladu s 35. členom Zakona o kmetijstvu, vlogo zavrže.** Podatke o številki transakcijskega računa lahko upravičenec sporoči preko spletne aplikacije [E-kmetija](https://www.gov.si/zbirke/storitve/e-poslovanje-e-kmetija/) (povezava »Sporočanje TRR in davčnega statusa). Za dostop do aplikacije je potrebno digitalno potrdilo.